ΓΡΑΠΤΗ ΕΡΩΤΗΣΗ E-3052/00

υποβολή: Hanja Maij-Weggen (PPE-DE) προς την Επιτροπή

(28 Σεπτεμβρίου 2000)

Θέμα: Η εφαρμογή της οδηγίας για κτηνιατρικό έλεγχο

Η Ευρωπαϊκή Ένωση απειλείται από την πιθανόν σοβαρή και επιζήμια οικονομικώς ασθένεια των πουλερικών λόγω του ότι κάποια κράτη μέλη δεν κατορθώνουν να εφαρμόζουν αυστηρώς τους κτηνιατρικούς ελέγχους κατά την εισαγωγή ζώων που προορίζονται για το εμπόριο εξωτικών ζώων.

1. Συμφωνεί η Επιτροπή με την άποψή μου ότι αυτό αποτελεί το αναντίρρητο συμπέρασμα το οποίο προκύπτει από την πρόσφατη έρευνα που διεξήγαγε η ολλανδική οργάνωση Προστασίας των Ζώων σε συνεργασία με ανώτερουςπαλλήλους των κτηνιατρικώνπηρεσιών σε 10 κράτη μέλη;

2. Συμφωνεί η Επιτροπή με την άποψή μου ότι οι συστάσεις της εκθέσεως είναι σημαντικές και ότι η ποσοτική ανάλυση των κινδύνων πρέπει να διεξαχθεί τουλάχιστον, επειγόντως;

3. Ποιά μέτρα σχεδιάζει η Επιτροπή προκειμένου να προληφθεί η εκδήλωση σε ευρωπαίους πολίτες σοβαρών ασθενειών που θα προκληθούν από πιθανώς μολυσμένα πουλερικά;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-3043/00 και E-3052/00

(31 Οκτωβρίου 2000)

Η Επιτροπή έχει επίγνωση του πιθανού κινδύνου πουφίσταται για την πρόκληση ασθενειών στα πουλερικά με την εισαγωγή εξωτικών πτηνών, ιδίως επειδή αυτά τα πτηνά κατάγονται από πολλές διαφορετικές χώρες του κόσμου.

Με την ολοκλήρωση της εσωτερικής αγοράς, οι εισαγωγές πτηνών έχουν εναρμονιστεί από την κοινοτική νομοθεσία. Επιπλέον για την πρόληψη του κινδύνου πρόκλησης ασθενειών για πτηνά με την εισαγωγή εξωτικών πτηνών η Επιτροπήπέβαλε πρόσφατα πρόταση σχεδίου απόφασης(1) για τον καθορισμό τωνγειονομικών όρων και των όρων κτηνιατρικής πιστοποίησης για την εισαγωγή πτηνών άλλων πλην των πουλερικών και για τον καθορισμό των συνθηκών της περιόδου απομόνωσης (καραντίνας).

Όλα τα πτηνά πλην των πουλερικών που διατίθενται στο εμπόριο πρέπει να τοποθετηθούν τουλάχιστον για 30 ημέρες σε μια επίσημα εγκεκριμένη εγκατάσταση ή κέντρο απομόνωσης στα κράτη μέλη. Κατά τη διάρκεια της καραντίνας πραγματοποιούνται κλινικοί έλεγχοι και εργαστηριακές εξετάσεις για την ψευδοπανώλη και τη γρίπη πτηνών και τα πτηνά απελευθερώνονται με επίσημη εξουσιοδότηση με την προϋπόθεση ότι τα αποτελέσματα όλων των εξετάσεων ήταν ικανοποιητικά. Αυτή η περίοδος παρακολούθησης χρησιμεύει επίσης για την εξακρίβωση άλλων ασθενειών.

Η Επιτροπή πιστεύει ότι η εισαγωγή αυτών των εναρμονισμένων κανόνων αποτελεί ικανοποιητική απάντηση στις ανησυχίες που εκφράστηκαν στην έκθεση με τίτλο The veterinary control in the European Union of imported pet birds and mammals of Cites and non-Cites species (Ο κτηνιατρικός έλεγχος στην ΕΕ των εισαγόμενων οικιακών πτηνών και θηλαστικών ειδών πουπόκεινται και δενπόκεινται στη σύμβαση διεθνούς εμπορίας ειδών της άγριας πανίδας και χλωρίδας που κινδυνεύουν να εξαφανιστούν) που εκπονήθηκε από την Ευρωπαϊκή Ομάδα Προστασίας των Ζώων.

Η εισαγωγή πτηνών συνοδευόμενων από τον κάτοχό τουςπόκειται στους εθνικούς κανόνες και η Επιτροπή δεν σκοπεύει να εισαγάγει εναρμονισμένους κανόνες στον τομέα αυτόν προς στιγμή, επειδή σύμφωνα με τις πληροφορίες από τα κράτη μέλη δεν έχει σημειωθεί επιδημική έκρηξη ασθενειών στα πουλερικά που να οφείλονται σε τέτοιες εισαγωγές.

(1) SANCO/1295/2000 αναθ.6.